****

**Upisi u prvi razred osnovne škole, školska godina 2014./2015.**

     Upis u prvi razred osnovne škole za školsku godinu 2014./2015. obavljat će se **u prostorijama Osnovne škole Eugena Kvaternika,** Školska 4, za djecu iz Velike Gorice i područja PŠ Lukavec, PŠ Dubranec i PŠ Cerovski vrh **prema pozivu Osnove škole Eugena Kvaternika koji će dobiti pojedinačno svaki roditelj.**

 **Upisi će se obavljati tijekom svibnja, počevši od 28. travnja 2014. godine.**

 **U prvi razred osnovne škole upisat će se djeca koja do 1. travnja 2014. godine imaju navršenih 6 godina života.**

 Na zahtjev roditelja ili staratelja i prijedlog stručnog Povjerenstva, u prvi razred se može upisati i dijete koje do 31. kolovoza 2014. navršava šest (6) godina života temeljem rješenja Ureda državne uprave u Zagrebačkoj županiji, Služba za društvene djelatnosti, Ispostava Velika Gorica, Trg kralja Tomislava 34, II kat soba 224, tel: 6224 970; 6254 021; mail: udu.vg@email.t-com.hr. U tom slučaju roditelj /staratelj podnosi zahtjev u Ured državne uprave u Zagrebačkoj županiji.

 Prije upisa obvezan je komisijski pregled djece radi utvrđivanja psihofizičkog stanja djeteta koji će provesti Zavod za javno zdravstvo Zagrebačke županije, Služba za školsku medicinu, **dr. Dunja Delfin** (Dom zdravlja Velika Gorica, školska ambulanta, tel: 6227-555, parni datumi poslijepodne, neparni datumi ujutro, djeca se za pregled naručuju telefonom, počevši od 1.veljače 2014.). Pregled kod dr. Dunje Delfin obavljaju **SVA** djeca.

**Informacije o upisu** roditelji mogu dobiti u OŠ Eugen Kvaternik:

**Tel.:** 6221-334 **; Mail:** **os-velika-gorica-001@skole.t-com.hr**

**Pedagoginja: Monika Brleković, prof.**